Henry Koski

Henry Koski (24. helmikuuta 1885 Orivesi – 20. elokuuta 1958 Superior, Wisconsin)Kuolinuutinen, Henry Koski, Työväen osuustoimintalehti, 1958, No 35, sivu 1, julkaistu 28.8.1958 (Kansalliskirjaston digitaaliset aineistot) oli amerikansuomalainen toimittaja sekä työväen- ja osuustoimintaliikkeen vaikuttaja.

Vuokraviljelijän perheeseen syntynyt Koski muutti Yhdysvaltoihin vuonna 1907, työskenteli metsä- ja kaivostyöläisenä ja liittyi sosialistiseen liikkeeseen. Hän toimi ammattiliiton virkailijana ja Työmiehen toimittajana ja liittyi 1920-luvun alussa kommunistiseen liikkeeseen. Vuosina 1923–1926 Koski oli Työmiehen päätoimittaja. Hän erosi Yhdysvaltain Suomalaisesta Työväenjärjestöstä ja kommunistipuolueesta amerikansuomalaisesta Keskusosuuskunnasta käydyn taistelun aikana. Sen jälkeen Koski toimi Keskusosuuskunnan johdossa ja työskenteli Työväen Osuustoimintalehden toimittajana. 

Kosken vanhemmat olivat John Haukilahti ja Johanna (o.s. Järvenpää). Puoliso oli Hilma L. (o.s. Himanka) (1893–1957)."Michigan, Marriages, 1868-1925", FamilySearch (https://www.familysearch.org/ark:/61903/1:1:N32J-V62 : Mon Jul 22 09:15:32 UTC 2024), Entry for Henry Koski and John Haukilahti, 29 Jun 1912. Henry Koski kuoli vuonna 1958. Hänet on haudattu yhdessä puolisonsa kanssa Greenwoodin hautausmaalle Superiorissa.

Lähteet

Luokka:Amerikansuomalaiset henkilöt
Luokka:Osuustoimintaliikkeen vaikuttajat
Luokka:Yhdysvaltalaiset toimittajat
Luokka:Vuonna 1885 syntyneet
Luokka:Vuonna 1958 kuolleet